5 võimalust suvel head teha - sõbranna.ee
Kas sina oled kunagi oma aega annetanud? Ei ole? Nüüd on selleks suurepärane võimalus!
Parim aeg hea tegemiseks on just nüüd! Kas sind huvitavad pigem lapsed ja pered, tervis ja toimetulek, loomad ja loodushoid või hoopis haridus ja võrdsed võimalused? Endale meelepärase projekti leiad siit: www.armastanaidata.ee/spinner. Oleme toonud välja viis põnevat projekti, mille vahel valida.
Eestis on palju lapsi, kes kasvavad vanemata. MTÜ Isata Laste Heaks ühenduse missiooniks on pakkuda harivate ja meelelahutuslike tegevuste kaudu nendele lastele tuge ning eeskuju. Sel korral viiakse noored Ahhaa teaduskeskusesse ja appi oodatakse vabatahtlikke, kes panustaksid grupis korra hoidmisele ning tagaksid lastele turvalisuse ja järelvalve. Lisaks palutakse täiskasvanutel rääkida lastele oma elust ja õppetundidest ühel järgmistest teemadest: 1. «Minu haridustee ja elukutse valik, kordaminekud ja õppetunnid!» 2. «Poisist meheks kasvamine - valikud ja vastutus!», 3. «Sõbrad minu elus ja nende mõju!»
Varjupaikade MTÜ on ühing, mis aitab leida kodututele loomadele uued kodud. Virumaa, Läänemaa, Võru ja Viljandi loomade varjupaigad ootavad vabatahtlikke, kes teeksid varjupaika jõudnud loomades fotod, mis aitaksid nad uude koju. Heast pildist sõltub loomade uue kodu leidmise kiirus. Videolõigud teevad tihtipeale imet! Tule ja muuda maailma!
Kiusamisvaba Kooli eesmärgiks on muuta Eesti koolid kiusamisvabaks, viies ellu Soomest pärit tõenduspõhist Kiusamisvaba Kooli (KiVa) programmi. Aita neil luua andmebaas erinevatest kultuuriteostest, mis ühel või teisel moel kiusamist käsitlevad või milles on näiteid kiusamisest kas koolis, kodus, tööl, ühiskonnas. Selleks ei pea tegema muud kui süvenema enda poolt valitud erinevatesse teostesse (raamatud, filmid, teatrietendused, muusika) ning kui kohtad seal kiusamist kirjeldavat olukorda või muud sorti viidet kiusamisele, siis anda sellest organisatsioonile märku. Selle kõige toel saab ühendus edaspidi teadlikumalt teoseid soovitada ja käsitlemiseks juhiseid anda nii õpetajatele, lapsevanematele kui ka õpilastele.